ཟླ་བ་ལ་ཧྲཱིཿསྔོན་པོ། དེ་ལས་འོད་འཕྲོས། སྒྱུ་འཕྲུལ་ཆེན་མོ་ལྷ་
Rg
ལྔའི་དཀྱིལ་འཁོར་མདུན་གྱི་ནམ་མཁའ་སྤྱན་དྲངས། ཕྱག་འཚལ། ཡན་ལག་བདུན་པ་བྱ། ཚད་མེད་བཞི་བསྒོམས་ཏེ་རང་ལ་བསྟིམ། ཤཱུ་ནྱ་ཏཱ་སོགས། སྟོང་པའི་ངང་ལས་མདུན་དུ་ཧཱུྃ་ལས་སྲུང་བའི་འཁོར་ལོའི་ནང་དུ་ཆུད་པའི་དངོས་གྲུབ་སྟེར་
བའི་དུར་ཁྲོད་ཆེན་པོའི་དབུས་སུ་ཆུ་སྐྱེས་དམར་པོ་ཀུན་ནས་ཁ་དོག་སྣ་ཚོགས་པའི་འོད་ཕུང་དཀྲིགས་པའི་ལྟེ་བ་ལ། ཨཱཿལས་ཟླ་བ་དམར་པོ་དང་། ཧྲཱིཿ ལས་དཔལ་རྡོ་རྗེ་མཁའ་འགྲོ་མ་ཨིནྡྲ་ནཱི་ལ་ལྟར་སྔོ་བ། སྒེག་ཅིང་མཁྲང་བག་ཆགས་པ། སྔོ་
སེར་དམར་ལྗང་བའི་ཞལ་རེ་རེ་ལ་སྤྱན་གསུམ་གསུམ་དང་ལྡན་པ། མདའ་གཞུ་ཁ་ཊཱཾ་ག་ཀ་པཱ་ལ་འཛིན་པའི་ཕྱག་གཞི་པ། སྟག་ལྤགས་ཀྱི་ཤམ་ཐབས་དང་མགོ་བོའི་ཕྲེང་བ་ཅན། སྐྲ་གྱེན་དུ་བརྫེས་ཤིང་། ཕྱག་རྒྱ་ལྔ་དང་ལྡན་པ། གཡོན་བརྐྱང་གི་
279

གར་སྟབས་ཅན། སངས་རྒྱས་མཁའ་འགྲོ་མ་དང་མཉམ་པར་སྦྱོར་བ། མེ་ཕུང་འབར་བའི་དབུས་ན་བཞུགས་པ། རང་གི་སྙིང་གར་ཉི་མ་ལ་ཧྲཱིཿབསམས་ནས། མདུན་གྱི་ཧེ་རུ་ཀ་ལ་ཕྱི་ནང་གི་མཆོད་པས་མཆོད། མཆེ་བ་གཙིགས་ཤིང་སོགས་ཀྱིས་
བསྟོད༑ རྡོ་རྗེ་ཧེ་རུ་ཀས་བདག་ལ་བྱིན་གྱིས་རློབས་ཤིག ཅེས་གསོལ་བ་བཏབ་པས། ཧེ་རུ་ཀའི་སྙིང་གའི་ཧཱུྃདང་། སྲུང་འཁོར་སོགས་ལུས་ལ་ཐིམ་པས། ལུས་རྟེན་གྱི་དཀྱིལ་འཁོར་དང་། ཧཱུྃཡིག་བརྟེན་པའི་དཀྱིལ་འཁོར་ཧེ་རུ་ཀར་གསལ་
བར་གྱུར། ནུས་ན་ལྷ་ལྔ་ཀའང་གསལ་འདེབས། ནང་གི་ཧེ་རུ་ཀའི་ཐུགས་ཀར་ཟླ་ཉིའི་བར་དུ་ཧྲཱིཿ གསང་སྔགས་ཀྱི་སྒྲ་སྒྲོག་པ་ལ་རྩེ་གཅིག་ཏུ་དམིགས་ནས། ཨོཾ་ཨཱཿཧྲཱིཿཧཱུྃ་ཧཱུྃ། ཞེས་བཟླ། ཆོས་ཐམས་ཅད་སྒྱུ་མ་ལྟ་བུའི་ལྷའི་ར༨་བཞིན་དུ་ཤེས་
པར་བྱས་ཏེ་དགེ་བ་བསྔོས་ནས་ཐུན་མཚམས་ལ་འཇུག་གོ །ཕྱི་མ་ཡུམ་ལ་བརྟེན་པ་ནི། ཕལ་ཆེར་སྔ་མ་ཉིད་ལས་ཁྱད་པར་ནི། ས་བོན་ཧཱུྃ་གི་གནས་སུ་ཨོཾ་དཀར་པོ་བཀོད། སངས་རྒྱས་མཁའ་འགྲོ་མ་ཡབ་དང་འདྲ་བ་ལས། སྐྲ་གྲོལ་གཅེར་བུ་ལྷ་
མོའི་མཚན་ཉིད་ཡོངས་སུ་རྫོགས་པ། རང་སྣང་གི་ཡབ་དང་སྦྱོར་བ། དེའི་མིག་གཉིས་སུ་ཨོཾ་དཀར་པོ། མགྲིན་པར་ཨཱཿདམར་པོ། དཔྲལ་བར་རྩི་སེར་པོ། རྣ་བ་གཉིས་ལ་ཨ་དམར་པོ། སྣར་ཁཾ་དཀར་པོ། སྙིང་གར་ར་དམར་པོ། གནས་
གསུམ་དུ་ཨོཾ་ཨཱཿཧཱུྃ། མཆོད་པ་ཡན་ཆད་སྔར་བཞིན། ཨོཾ་ཨཱཿཧཱུྃ་ཨྃ་ཧཱུྃ་ཧཱུྃ། ཞེས་དང་། ཨོཾ་བུདྡྷ་ཌཱ་ཀི་ནཱི་ཨཱཿཧྲཱིཿཧཱུྃ། སྔགས་སོ། །དེ་ནས་རྫོགས་རིམ་དྲན་པ་གཅིག་པ་ནི། ལུས་གནད་རྩའི་ཆུན་པོའི་འདུག་སྟངས་སམ། རྡོ་རྗེ་དང་། པདྨ་
གཅེར་བུ་ལྷ་ཟླ
སྒྲུབ་ཐབས་ཀུན་བཏུས་

♫
།དང་སྲོག་ཤིང་གི་སྐྱིལ་ཀྲུང་གང་རུང་ཅན་གྱི་ཆོས་བདུན་བཅས་རང་ལྷར་གསལ་བའི་ཨ་ཝ་དྷུ་ཏིའི་ནང་ནམ་མཁའི་རླུང་དྭངས་མས་གང་བས་དེའི་ནང་གི་སྤྱི་བོར་རླུང་སྔོན་པོ་ཟླ་གམ། མགྲིན་པར་མེ་དམར་པོ་གྲུ་
གསུམ༑ ལྟེ་བར་ས་སེར་པོ་གྲུ་བཞི། སྙིང་གར་ཆུ་དཀར་པོ་ཟླུམ་པོ་རྣམས་བསྒོམས་ནས་འཁོར་ལོ་ལྟར་བསྐོར་བས་རླུང་རོ་ལན་གསུམ་བུས། རྔུབས་པས་སྤྱི་བོའི་རླུང་སྔོ་བུན་པ་དང་། མགྲིན་པའི་མེ་དམར་ལྷབ་སོང་བ་གཉིས་སྙིང་གར་གཅིག་ཏུ་
འདྲེས་ཉི་མར་གྱུར། ཐུར་སེལ་དྲངས་པས། ལྟེ་བའི་ས་གསེར་ཞུན་མ་ལྟ་བུ་དང་། སྙིང་གའི་ཆུ་ཟླ་འོད་ལྟར་དཀར་ཕྱུར་བ་གཉིས་སྙིང་གར་འདྲེས་ཟླ་བར་གྱུར། ཉི་ཟླ་སྟེང་འོག་འགྱུར་ཏེ་ཟླ་བ་སྟེང་དུ་ས་བོན། དེ་གཉིས་ཀྱི་དབུས་སུ་ནམ་མཁའི་རླུང་
སེམས་དབྱེར་མེེད་མ་ཧཱུྃ་གི་རྣམ་པར་གནས་པ། དཔེར་ན་གའུ་ཁ་སྦྱོར་གྱི་དབུས་སུ་ནོར་བུ་བཅུག་པ་ལྟ་བུ། དེ་ལ་རྩེ་གཅིག་ཏུ་བསྒྲིམས་ནས་གཞག དེས་སྐྱོ་ན་ཧཱུྃ་ལས་རླུང་འོད་ཀྱི་བདག་ཉིད་བྱུང་། ཟླ་བ་སིང་སྒྲ་དང་བཅས་ནས་ཕུག་ཟླ་བའི་བུ་ག་ནས་
འགྲོ་འོང་བྱེད་པར་བསམ། ཡི་གེ་གསུམ་གྱི་གདངས་དང་བཅས་ཏེ་རྡོར་བཟླས་བྱ། དམིགས་པས་ལྷག་པར་སྐྱོན་བརྟན་གཡོའི་ཡུལ་སྣ་ཚོགས་ལ་དམིགས་ནས་འོད་ཟེར་འཕྲོ་བ་དང་། ཡུལ་གྱི་བཅུད་བསྡུ་བའི་བཟླས་པ་བྱ་སྟེ། ཐོག་མར་ཨོཾ་གྱིས་
དབྱུང་༑ ཧཱུྃ་གིས་རྔུབ། ཨཱཿཡིས་བཀག་པའི་རྡོར་བཟླས་སོ། །སླར་ཡང་ཟླ་བའི་བུག་པ་ནས་ཧཱུྃ་ལ་སེམས་གཏད། རླུང་མི་བདེ་བ་མེད་ཙམ་དུ་བཟུང་། དེ་ནས་དལ་བུས་བུས་ལ་དྲག་ཏུ་རྔུབས་ནས་འཛིན། དེ་ཁོ་ན་རྟག་ཏུ་བསྒོམ་པར་བྱའོ། །དེས་
281

མ་གྲུབ་ན་རྦ་རླབས་བཙིར་བའི་ཡེ་ཤེས་ལན་འགའ་རེ་བཟུང་ནས་སེང་གེ་རྣམ་གྲོལ་གྱི་ཕྱག་རྒྱ་བསྒྲུབས་རྗེས་སྔར་གྱི་རྣལ་འབྱོར་ལ་སྦྱར་བས་འགྲུབ་བོ། །རྡོར་བཟླས་གཙོ་བོ་ཡིན་ལ་འདི་གཉིས་བོགས་འདོན་ཏེ། དེའི་ཚེ་སེམས་ཡུད་གཅིག་གནས་ལ་ཡུད་
གཅིག་མི་གནས་པ་དེའི་ཚེ། སྨིག་རྒྱུ་ལྟར་འོད་ཀྱི་དྲ་བ་མཐོང་། དེའི་ཚེ་བར་འགར་ཆུ་རླུང་གཙཽད་པ་སྟེ་ནཱ་དའི་ཚེ་དེའི་རླུང་སྦྱོར་ཡང་བག་རེ་བྱའོ། །འདིས་བོགས་འདོན་པ་འོག་རྣམས་ལའང་མཚོན་ནོ། །དེ་ནི་རང་གར་རྒྱུ་བ་ལས་འཕྲལ་དུ་འགྲོ་འོང་
འགོག་པ་སྟེ། ལྟེ་བར་དྲག་ཏུ་ཁ་སྦྱར་བས་ལུས་ཀུན་ཁྱབ་པར་བསམ་མོ། །དེ་ནས་རྩོལ་བར་བྱས་ན་གང་འདོད་ཀྱི་བར་དུ་གནས་ལ་མེད་པར་འདོད་ན་ཡང་མེད་པར་འགྲོ་བ་ན་དུ་བ་དང་སྤྲིན་གྱི་རྣམ་པ་མཐོང་ངོ་། །དེ་ནས་རྩོལ་མེད་དུ་གནས་ལ་ཅི་འདོད་དུ་
ལྡང་ནུས་པ་ནམ་མཁའི་སྣང་བ་ལྟ་བུ་མཐོང་ངོ་། །དེ་ནས་སེམས་གནས་པའི་མཐུ་ལས་སྣང་བ་ཀུན་གང་དུའང་མ་གྲུབ་པའི་སྟོང་སང་ངེ་བར་གྱུར་པ་ན་མར་མེ་ལྟ་བུ་མཐོང་ངོ་། །ཀུན་གྱི་ཐ་མར་ཤིན་ཏུ་སྦྱངས་པའི་ལུས་སེམས་ཀྱི་བདེ་བ་དང་སྟོང་པ་དབྱེར་མི
མེད་དུ་ཤར་བ་ན་ནམ་མཁའ་སྤྲིན་མེད་ཀྱི་སྣང་བ་འབྱུང་སྟེ་རྟགས་ལྔའོ། །དམིགས་པ་ལ་སེམས་གནས་ཙམ་དང་། ལུས་སེམས་བདེ་སྟོང་ཙམ་རིམ་པ་དང་པོས་ཀྱང་འགྲུབ་མོད། གནས་སྐབས་ལྔ་པོ་འདི་དག་ལ་སྒྲུབ་ཚུལ་ཐུན་མོང་མ་ཡིན་པ་རེ་ཡོད་
པའང་ཤེས་དགོས་ལ། དེ་བརྟན་པར་གྱུར་ན་ལུས་གནད་ལ་ངེས་པ་མེད་པས་རླུང་སྦྱོར་སྔ་མ་དང་འདྲ་བ་ལས་རྡུབས་པའང་དལ་བུས་བྱས་ལ་དམིགས་པ་ཧཱུྃ་གི་འོད་ཟེར་དྲི་མ་མེད་པས་ཁམས་གསུམ་འོད་དུ་ཞུ་རང་ལ་ཐིམ། ཡང་ཡང་དེ་ཉིད་ལ་རྩེ་གཅིག་
སྒྲུབ་ཐབས་ཀུན་བཏུས་

♫ আ
:
།ཏུ་མཉམ་པར་བཞག་པས་རླུང་རྒྱུ་བ་མི་མངོན་པ་ཙམ་དུ་འགྱུར། དེ་ཡང་ཇེ་ཕྲ་ལ་སྟོང་པར་སྦྱང་། དེ་ལྟར་ཡང་ཡང་གོམས་པས་རླུང་དྷུ་ཏིར་འཆིངས་ལ། དེ་ནས་སྟོང་པ་ལས་རླུང་ལྡང་བ་དང་ལྷན་ཅིག་ལྷ་སྐུ་རྣམ་པ་ཐམས
ཅད་དུ་བསྒོམ་པ་སླར་ནས་སླར་དུ་བསྒོམ། འདི་ཁོ་ནས་ཀྱང་ཡོན་ཏན་བརྒྱད་འབྱུང་ལ། ཕལ་ཆེར་ནི་ཡོན་ཏན་བརྒྱད་ལས་ཀྱི་ཕྱག་རྒྱ་ལས་འཐོབ་བོ། །དེ་ལྟར་དགའ་བཞི་སྟོང་པ་དོན་དམ་པ་ལ་སྦྱར་ནས་ལྷ་སྐུ་བདེ་བ་ཆེན་པོར་བསྐྱེད་དེ། འདོད་ཡོན་ལྔ་
ལ་སྤྱོད་ན་དགའ་བཞིའི་སྐད་ཅིག་ངོས་ཟིན་པས་སྟོང་ཉིད་དུ་བསྒྲུབ་པར་བྱ་སྟེ། མཐར་གྱིས་དངོས་གྲུབ་མཆོག་ལ་སྦྱོར་བའོ། །བཟའ་བའི་དམ་ཚིག་ཤ་ལྔ་བདུད་རྩི་ལྔའི་རང་བཞིན་ཡེ་ཤེས་བདུད་རྩིར་བསྒོམས་ལ། ཨོཾ་ཨཱཿགུ་ཧྱ་བྷཀྵེ་ཧཱུྃ། ཞེས་བྱིན་
གྱིས་བརླབས་ནས་ཐ་མལ་གྱི་རྣམ་རྟོག་སྤངས་ལ་ལོངས་སྤྱད། ཉལ་བའི་ཚེ་དང་པོའི་རྣལ་འབྱོར་པས་སྣང་བ་ཀུན་བསྡུ་རིམ་གྱིས་བསྡུས་ནས་དམིགས་མེད་ཀྱི་ངང་ལ་ཉལ་ཞིང་། གཉིད་པའི་གནས་སྐབས་རྨི་ལམ་གྱི་མན་ངག་ལ་སྦྱོར་ཞིང་། གསུམ་
པའི་སྐབས་སུ་བདེ་བ་ཆེན་པོའི་ལྷའི་སྐུ་བསྒྲུབ་པར་བྱ་བ་ཉིད་ཡིན་ཏེ། དེ་གཉིས་ཀྱི་མན་ངག་ནི་གཞན་དུ་རྟོགས་པར་བྱའོ། །བདེ་ཆེན་འདུས་མ་བྱས་པའི་རང་ཉམས་ལས། །དབང་སྔོན་འོད་བརྒྱའི་དཔལ་འཛིན་ལོངས་སྤྱོད་རྫོགས། རྡོ་རྗེ་མཁའ་འགྲོ་མ་
གཙོ་མྱུར་འགྲུབ་བྱེད། །བླ་མ་དམ་པའི་མན་ངག་ཇི་བཞིན་བཀོད། །ལུགས་འདི་ལ་འཁོར་ལོའི་རྣལ་འབྱོར་ཟུར་དུ་སྟོན་པར་སྣང་། ལྷག་མ་དབྱིབས་སྔགས་ཆོས་གསུམ་གྱི་སྙིང་པོ་མཆོག་ཏུ་གྱུར་པ་འདིའང་ཏཱ་ར་ནཱ་ཐས་རང་ལོ་ཉི་ཤུ་པ་ལའོ། །འདི་ལ་
し
283

མན་དག་གཉིས་པ་གཞན་ནི་ཅིས་ཀྱང་གལ་ཆེའོ།། ༈ །།དཔལ་མ་ཧཱ་མཱ་ཡཱ་གཙོ་རྐྱང་གི་བྱིན་རླབས་ཀྱི་ཆོ་ག་འོད་གསལ་འཆར་བ་ཞེས་བྱ་བ་བཞུགས་སོ། །ཨོཾ་སྭ་སྟི། བཅོམ་ལྡན་མ་ཧཱ་མཱ་ཡཱ་དང་། །དབྱེར་མེད་ཁྱབ་བདག་བླ་མའི་ཞབས། །
སྙིང་དབུས་ཐིག་ལེར་མཆོད་བྱས་ནས། །བྱིན་རླབས་ཆོ་ག་ཅུང་ཟད་འབྲི། །འདི་ལ་གཉིས། སྦྱོར་བ་དང་། དངོས་གཞིའོ། །དང་པོ་ནི། གནས་དབེན་པར་སྟེགས་བུའི་ཁར་མཎྜ་ལར་ཆོས་འབྱུང་དམར་པོ་གྲུ་གསུམ་གྱི་དབུས་སུ་ཐིག་ལེ་དཀར་པོ་ཡོད་
པ་ཞིག་འབྲི། མཆོད་པ་དང་གཏོར་མ་བཤམ། བདག་བསྐྱེད་བཟླས་པ་དང་བཅས་པ་དང་། གཏོར་འབུལ། ཡིད་མཆོད་རྣམས་གཞུང་ལྟར་བྱ། མཎྜལ་ནི་དབང་བཞི་པའི་བརྡ་དོན་ངོ་སྤྲོད་པའི་ཆེད་དུ་བཤམ་པ་ལས་ལྷ་བསྐྱེད་པ་སོགས་མི་དགོས་
སོ༑ །གཉིས་པ་ནི། སློབ་མ་རྣམས་ཁྲུས་བྱས་གྲལ་དུ་འཁོད་པར་སེམས་བསྐྱེད་གསལ་འདེབས་སོགས་ཇི་ལྟར་རིགས་པས་མཚམས་སྦྱར་ཏེ། དེ་ལ་རྣལ་འབྱོར་བླ་མེད་མ་རྒྱུད་སྒོ་དྲུག་གི་ཡ་གྱལ་ཧེ་རུ་ཀའི་རིགས་དཔལ་མ་ཧཱ་མཱ་ཡཱ་ལ་འཕགས་ཡུལ་དུ་
གཙོ་བོར་གྲུབ་པའི་སློབ་དཔོན་ཆེན་པོ་ཀུཀྐུ་རི་ལས་ལེགས་པར་བཀྲལ་ཞིང་། གཞན་ཡང་སློབ་དཔོན་འདུལ་བས་བྱིན་དང་། རིན་ཆེན་འབྱུང་གནས་ཞི་བ་སོགས་ཀྱིས་ཀྱང་བཀའ་སྲོལ་མི་འདྲ་བ་རེ་རེ་དར་བར་མཛད་པ་དང་། གངས་ཅན་གྱི་ལྗོངས་འདིར་
ཇོ་བོ་རྗེ་དང་། མར་འགོས་རྣམ་གཉིས་ཀྱིས་བསྒྱུར་བཤད་འཆད་ཉན་གྱིས་གཏན་ལ་ཕབ་པས་མཚོན་དར་རྒྱས་སུ་གྱུར་པ་ལགས། འདིར་གྲུབ་ཆེན་ཀུཀྐུ་རི་པ་ལས་སློབ་དཔོན་དྷརྨ་པས་གསན། དེ་ལས་གྲུབ་ཐོབ་བྱཱ་ད་ལི་པས་གསན་ནས་སྒྲུབ་ཐབས་དྲན་
སྒྲུབ་ཐབས་ཀུན་བཏུས་

♫
吗
আ
:
།པ་གཅིག་པའི་རྣལ་འབྱོར་མཛད་པ་ནས་རིམ་པར་བརྒྱུད་དེ། གྲུབ་ཆེན་ཞི་པའི་ཞབས་ཡབ་སྲས་ཀྱི་ཐུགས་དམ། མཁས་གྲུབ་ཆེན་པོ་ཀུན་དགའ་སྙིང་པོ་ལ་བཀའ་བབས་པའི་དཔལ་མ་ཧཱ་མཱ་ཡཱ་གཙོ་རྐྱང་གི་བྱིན་རླབས་ཀྱི་རིམ་
པ་ཟབ་མོ་སྒྲུབ་པ་ལ་སློབ་དཔོན་གྱི་བྱ་བ་རྣམས་གྲུབ་ནས། ཁྱེད་རང་རྣམས་ཀྱི་ངོ་སྐལ་དུ་གྱུར་པ་ཐོག་མར་མཎྜལ་ཕུལ། གསོལ་བ་འདེབས་པ་འདིའི་རྗེས་ཟློས་ལན་གསུམ་གསུངས་ཤིག མཆེ་བ་གཙིགས་ཤིང་འཇིགས་པ་ཆེ། །སྔགས་ཀྱི་མེ་ཏོག་ཕྲེང་
བས་བརྒྱན༑ །ཤ་ཆེན་རབ་ཏུ་གསོལ་མཛད་པའི། །ཧེ་རུ་ཀ་དཔལ་ཕྱག་འཚལ་བསྟོད། །བདག་ལ་བྱིན་གྱིས་བརླབ་ཏུ་གསོལ། །དེ་ནས་སློབ་དཔོན་གྱི་སྙིང་གའི་ཧྲཱིཿའི་འོད་ཀྱིས། བླ་མ་དང་དཀྱིལ་འཁོར་གྱི་འཁོར་ལོ་མདུན་གྱི་ནམ་མཁར་ཧཱུྃ་ཞེས་
པས་སྤྱན་དྲངས་པ་ལ། ཡིད་ཀྱིས་སྤྲུལ་པའི་ཕྱི་ནང་གསང་བའི་མཆོད་པས་མཆོད་པའི་མོས་པ་སྔོན་དུ་འགྲོ་བས་སྡིག་པ་བཤགས་པ་ལ་སོགས་ཡན་ལག་བདུན་པ་འདིའི་རྗེས་ཟློས་ལན་གསུམ་གསུངས་ཤིག དཀོན་མཆོག་གསུམ་ལ་སོགས། དངོས་
གཞི་བུམ་པའི་དབང་གི་སླད་དུ། ཨཽ་ཤཱུ་ནྱ་ཏཱ་ནས། ཧཾ་ཞེས་པའི་དོན་གཟུང་འཛིན་གཉིས་ཀྱིས་སྟོང་པ་དེ་ཁོ་ན་ཉིད་ཡེ་ཤེས་རྡོ་རྗེའི་རང་བཞིན་གྱི་བདག་ཉིད་ངའོ་སྙམ་དུ་ཅུང་ཟད་རེ་མཉམ་པར་འཇོག་མཛོད། དེའི་ངང་ལས་རང་རང་གི་མདུན་དུ་ཧཱུྃ་ཡིག་
ལས་སྣོད་ཀྱི་འཇིག་རྟེན་སོགས་ནས། མཆོད་པ་ཕུལ་བས་དེ་ཉིད་རང་རང་གི་སྙིང་ནང་དུ་ཐིམ་པས། ཁྱེད་རང་རྣམས་སྐད་ཅིག་གིས་དཔལ་ཧེ་རུ་ཀ་སྒྱུ་འཕྲུལ་ཆེན་མོ་ནས། རྒྱན་དང་བཅས་པའི་སྐུར་ལམ་སྟེ་གྱུར་པའི་མགྲིན་པར་ཨཱཿ་ནས་ཐུགས་ཀར་
285

ཧཱུྃ༑ ཐུགས་ཀའི་དབུས་སུ་ཟླ་ཉི་ཁ་སྦྱོར་གྱི་བར་དུ་ཧྲཱིཿཡིག་སྔོན་པོ་གསང་སྔགས་ཀྱི་རང་སྒྲ་སྒྲོག་པ་ལ་རྩེ་གཅིག་ཏུ་སེམས་གཏད་ནས་སྔགས་འདི་གསུང་བར་ཞུ། ཨོཾ་ཨཱཿཧྲཱིཿཧཱུྃ། ཨོཾ་ཨཱཿཨཾ་ཧཱུྃ། ཞེས་ཇི་ལྟར་རིགས་པ་བཟླར་གཞུག དེ་ནི་བུམ་
པའི་དབང་གི་ངོ་བོའོ། །གསང་དབང་གི་སླད་དུ། རང་རང་གི་སྙིང་གར་ཉི་ཟླ་ཁ་སྦྱོར་རྒྱ་སྲན་ཙམ་པའི་དབུས་སུ། ཐིག་ལེ་ཡུངས་འབྲུ་ཙམ་ལ་སེམས་གཏད་དེ་ཅུང་ཟད་རེ་མཉམ་པར་འཇོག་མཛོད། དེ་ལྟར་བཞག་པས་གནས་ལུགས་བརྗོད་བྲལ་གྱི་ཡེ་
ཤེས་ཉམས་སུ་མྱོང་བ་ནི་གསང་བའི་དབང་གི་ངོ་བོའོ། །ཤེས་རབ་ཡེ་ཤེས་ཀྱི་དབང་གི་སླད་དུ། ཁྱེད་རང་རྣམས་ཕྱི་དབྱིབས་ཀྱི་ལུས་དཔལ་སྒྱུ་འཕྲུལ་ཆེན་མོར་གསལ་བཞིན་པའི་ལྟེ་བའི་ཨ་ཡིག་ལ་སེམས་གཏད་པས། ‘དེ་ལས་མེ་དམར་ཁྱུག་གིས་
འབར༑ སྤྱི་བོའི་ཧཾ་ལ་རེག་པས་བྱང་ཆུབ་གྱི་སེམས་སུ་ཞུ་བས་ལུས་ཁྱབ་པར་མོས་ཏེ་རླུང་ཁ་སྦྱར་དུ་བཟུང་ལ་ཅུང་ཟད་རེ་མཉམ་པར་འཇོག་མཛོད། དེ་ལས་བདེ་སྟོང་གི་ཉམས་སྐྱེས་པ་ནི་དབང་གསུམ་པའི་ངོ་བོའོ། །དབང་བཞི་པ་ནི། བརྡ་ལ་བརྟེན་ཚོ
ནས་དོན་ངོ་སྤྲད་པ་སྟེ། མདུན་དུ་བཤམས་པའི་མཎྜལ་གྱི་ཆོས་འབྱུང་དམར་པོ་འདི་ནི་དབྱིངས་སྤྲོས་བྲལ། དེའི་དབུས་སུ་ཐིག་ལེ་དཀར་པོ་ནི་རིག་པ་བདེ་བ་ཆེན་པོའི་བརྡའོ། །དེ་ལྟར་ངོ་སྤྲད་པས་སེམས་ཉིད་ཕྱག་རྒྱ་ཆེན་པོའི་ཡེ་ཤེས་དབྱིངས་དང་རིག་
པ་དབྱེར་མེད་དུ་མཚོན་པ་ནི་དབང་བཞི་པའི་ངོ་བོའོ། །དེས་བྱིན་རླབས་ཀྱི་དངོས་གཞི་གྲུབ་ནས། མཇུག་དམ་ཚིག་ཁས་བླང་བ་སོགས་སྤྱི་ལྟར་བྱས་ལ་སློབ་མ་རྣམས་རང་གནས་སུ་བཏང་། སློབ་དཔོན་གྱིས་རྗེས་ཆོག་གི་བྱ་བ་ཅིའང་མི་དགོས་སོ། །
སྒྲུབ་ཐབས་ཀུན་བཏུས་

བདུན་བྱོན།
།དྲན་པས་ལྷན་ཅིག་སྐྱེད་པ་ཡི། །བདེ་ཆེན་འོད་གསལ་འཆར་བའི་ལམ། །བྱིན་རླབས་རིམ་པ་འདི་བགྱིས་པས། །འགྲོ་ཀུན་ཧེ་རུ་ཀ་ཐོབ་ཤོག །ཅེས་པའང་རང་འདྲའི་བློ་དམན་རྣམས་ལ་ཉེ་བར་མཁོ་བའི་ཆེད་དུ། བྱ་བྲལ་
བ་འཇམ་དབྱངས་མཁྱེན་བརྩེའི་དབང་པོས་ཤིང་རྟ་ཆེན་པོ་ཀུན་དགའ་སྙིང་པོའི་གསུང་རབ་ཀྱི་དགོངས་པ་ཇི་ལྟ་བར་བཀླག་པས་གྲུབ་པར་བསྡེབས་པ་སརྦ་དཱ་ཤྲེ་ཡོ་བྷ་བ་ཏུ།། །།
1
287



বাউবা